open-index/open-wikipedia-markdown huggingface dataset:
81ஆவது அகாதமி விருதுகள்

**81ஆவது அகாதமி விருதுகள்** வழங்கும் விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2008 ஆம் ஆண்டு வெளிவந்த திரைப்படங்களுக்காக பிப்ரவரி 22, 2009 அன்று டால்பி திரையரங்கம், ஹாலிவுட், லாஸ் ஏஞ்சலஸ் இல் நடத்தப்பட்டது. இவ்விழாவில் 24 அகாதமி விருதுகள் வழங்கப்பட்டது. ஹியூ ஜேக்மன் இவ்விழாவினை முதன்முறையாக நடத்தினார். இரண்டு வாரங்கள் முன்னர் பிப்ரவரி 7 அன்று நுட்ப அகாதமி விருதுகள் வழங்கப்பட்டன. இவ்விழாவினை ஜெசிக்கா பைல் நடத்தினார்.

*[[சிலம்டாக் மில்லியனயர் (திரைப்படம்)|சிலம்டாக் மில்லியனயர்]]* எட்டு விருதுகளை வென்றது. சிறந்த திரைப்படம் மற்றும் டேனி பாயிலிற்கு சிறந்த இயக்குநர் விருதுகளையும் வென்றது. *[[தி கியூரியஸ் கேஸ் ஆப் பெஞ்சமின் பட்டன் (திரைப்படம்)|தி கியூரியஸ் கேஸ் ஆப் பெஞ்சமின் பட்டன்]]* மூன்று விருதுகளையும், *[[த டார்க் நைட் (திரைப்படம்)|த டார்க் நைட்]]* மற்றும் *மில்க்* இரண்டு விருதுகளையும் வென்றன. இவ்விழாவின் ஒளிபரப்பினை 3.7 கோடி ஐக்கிய அமெரிக்கர்கள் கண்டுகளித்தனர்.

## தேர்வு மற்றும் பரிந்துரை

சனவரி 22, 2009 அன்று அகாதமி விருதுகளுக்கான பரிந்துரைகள் அறிவிக்கப்பட்டன. நடிகர் பொரஸ்ட் விடேகர் இவற்றை அறிவித்தார். *[[தி கியூரியஸ் கேஸ் ஆப் பெஞ்சமின் பட்டன் (திரைப்படம்)|தி கியூரியஸ் கேஸ் ஆப் பெஞ்சமின் பட்டன்]]* அதிகபட்சமாக 13 பரிந்துரைகளைப் பெற்றது. மேலும், *[[சிலம்டாக் மில்லியனயர் (திரைப்படம்)|சிலம்டாக் மில்லியனயர்]]* 10 பரிந்துரைகளைப் பெற்றது.

வெற்றியாளர்கள் பிப்ரவரி 22, 2009 அன்று நிகழ்ந்த விழாவில் அறிவிக்கப்பட்டனர். *சிலம்டாக் மில்லியனயர்* அகாதமி விருதுகள் வரலாற்றில் நடிப்பிற்கான விருதுகள் பரிந்துரைகள் ஏதுமில்லாமல் சிறந்த திரைப்படம் விருதினை வென்ற பன்னிரண்டாம் திரைப்படமாகும். சான் பென் இரண்டாவது முறையாக சிறந்த நடிகர் விருதினை வென்றார். சிறந்த துணை நடிகருக்கான விருது, அண்மையில் மறைந்த ஹீத் லெட்ஜர் இற்கு வழங்கப்பட்டது. *[[வால்-இ]]*' அசைவூட்டத் திரைப்படம் ஆறு விருதுகளுக்கு பரிந்துரைக்கப்பட்டது.

### விருதுகள்

வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர். மேலும் () என்று குறியிடப்படுள்ளது.

### ஜீன் ஹெர்சோல்ட் மனிதநேய விருது
* ஜெர்ரி லுவிஸ்

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:

பின்வரும் திரைப்படங்கள் பல்வேறு விருதுகளை வென்றன:

## ''நினைவஞ்சலி''
2008 ஆம் ஆண்டில் மறைந்த திரையுலகினர்ற்கு *நினைவஞ்சலி* செலுத்தப்பட்டது.

நினைவஞ்சலி செலுத்தப்பட்டோரில் சிலர்:
* பெர்னி மாக் – நடிகர், நகைச்சுவையாளர்
* மைக்கேல் கிரைட்டன் – நடிகர், இயக்குநர்
* ஹரோல்ட் பிண்டர் – எழுத்தாளர்
* சார்ள்டன் ஹெஸ்டன் – நடிகர்

## மேலும் பார்க்க
* 51 வது கிராமி விருதுகள்

## மேற்கோள்கள்

## வெளியிணைப்புகள்

;இணையதளங்கள்
* Academy Awards official website
* Academy of Motion Picture Arts and Sciences official website
* 
*  (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

;செய்திகள்
* The Oscars, 2009 BBC News
* CNN Awards Spotlight: Academy Awards
* The Envelope.com with contributions by Paul Sheehan
* Behind the times: the nominees for the 81st Annual Academy Awards உலக சோசலிச வலைதளம் Arts Review

;ஆராய்ச்சி
* 2008 Academy Awards Winners and History Filmsite
* Academy Awards, USA: 2009  ஐ. எம். டி. பி இணையத்தளம்

;பிற
* 

*
பகுப்பு:அகாதமி விருதுகள்
சாம்பா, சத்தீஸ்கர்

**சாம்பா** (**Champa**) என்பது இந்தியாவின் சத்தீஸ்கர் மாநிலத்தின்  ஜாஞ்சுகீர்-சாம்பா மாவட்டத்தில் உள்ள நகராட்சியுடன் கூடிய நகரம் ஆகும். ஹஸ்தேவ் ஆற்றின் கரையில் அமைந்த சாம்பா நகரம், கடல் மட்டத்திலிருந்து  830 அடி (253 மீட்டர்) உயரத்தில் அமைந்துள்ளது. இந்நகரத்தில் நெய்யப்படும் உயர்தர கோசா பட்டுத் துணிகள் புகழ்பெற்றவை.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 21  வார்டுகளும், 9,843 வீடுகளும் கொண்ட நகரத்தின் மொத்த மக்கள்தொகை 45,256 ஆகும். அதில் 23,190  ஆண்கள்  மற்றும் 22,066 பெண்கள்  உள்ளனர்.  ஆறு வயதிற்குட்பட்ட குழந்தைகள் 5747  (12.70%) ஆகவுள்ளனர். பாலின விகிதம் 1000 ஆண்களுக்கு,  952 பெண்கள் வீதம் உள்ளனர். சராசரி எழுத்தறிவு 84.40% ஆகவுள்ளது. மக்கள்தொகையில் இந்துக்கள் 93.98%, முஸ்லீம்கள் 3.33%  மற்றும் பிறர்  0.60% ஆகவுள்ளனர்.

## கல்வி நிறுவ்னங்கள்
* இந்தியக் கைத்தறி தொழில்நுட்ப நிறுவனம், சம்பா
* அரசு என். எம். ஆர். பட்டமேற்படிப்பு கல்லூரி

## போக்குவரத்து
### சாலைகள்
தேசிய நெடுஞ்சாலை எண் 1308, சம்பா நகரத்திற்கு 161 கி.மீ. தொலைவில் உள்ள மாநிலத் தலைநகரம் ராய்ப்பூர் நகரத்துடன் இணைக்கிறது. மேலும் தேசிய நெடுஞ்சாலை எண் 4 தில்லி நகரத்துடன் சம்பாவை இணைக்கிறது.

### தொடருந்து நிலையம்
டாடாநகர-பிலாஸ்பூர் மற்றும் ஹவுரா-நாக்பூர்-மும்பை இருப்புப் பாதை வழித்தடத்தில் சம்பா தொடருந்து நிலையம் அமைந்துள்ளது.

## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:ஜாஞ்சுகீர்-சாம்பா மாவட்டம்
80ஆவது அகாதமி விருதுகள்

**80ஆவது அகாதமி விருதுகள் (80th Academy Awards)** விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2007 ஆம் ஆண்டு வெளிவந்த சிறந்த திரைப்படங்களை பாராட்டுவதற்கு பிப்ரவரி 24, 2008 அன்று   கோடாக் திரையரங்கில் நடத்தப்பட்டது. 24 பிரிவுகளில் அகாதமி விருதுகள் (பொதுவாக ஆசுக்கர் என்று அழைக்கப்படுகிறது) வழங்கப்பட்டது. நடிகர் யோன் சுருவாட் இவ்விழாவினை இரண்டாம் முறையாக நடத்தினார்.

*[[நோ கண்ட்ரி பார் ஓல்ட் மென் (திரைப்படம்)|நோ கண்ட்ரி பார் ஓல்ட் மென்]]* சிறந்த திரைப்படம் விருதினை சேர்த்து நான்கு விருதுகளை வென்றது.

## தேர்வு மற்றும் பரிந்துரை
சனவரி 22, 2008 அன்று பரிந்துரைகள் அறிவிக்கப்பட்டன. *[[நோ கண்ட்ரி பார் ஓல்ட் மென் (திரைப்படம்)|நோ கண்ட்ரி பார் ஓல்ட் மென்]]* மற்றும் *தேர் வில் பி பிளட்* எட்டு விருதுகளுக்கான பரிந்துரைகளைப் பெற்றன.

வெற்றியாளர்கள் பிப்ரவரி 24, 2008 அன்று நிகழ்ந்த விழாவில் அறிவிக்கப்பட்டனர். 
### விருதுகள்

வெற்றியாளர்கள் தடித்த எழுத்துகளில் பட்டியலின் முதலில் இடப்படுள்ளனர். மேலும் () என்று குறியிடப்படுள்ளது.

### சிறப்பு அகாதமி விருது
* ராபர்ட் பாயில்  கலை இயக்கத்திற்காக.

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:

பின்வரும் திரைப்படங்கள் பல்வேறு விருதுகளை வென்றன:

## ''நினைவஞ்சலி''
2007 ஆம் ஆண்டில் மறைந்த திரையுலகினர்ற்கு நினைவஞ்சலி செலுத்தப்பட்டது. நினைவஞ்சலி செலுத்தப்பட்டோரில் சிலர்:
* இங்மார் பேர்ஜ்மன் – இயக்குநர்
* ஹீத் லெட்ஜர் - நடிகர்

## மேற்கோள்கள்

## புத்தகங்கள்

* 

## வெளியிணைப்புகள்

;இணையதளங்கள்
* Academy Awards Official website
* The Academy of Motion Picture Arts and Sciences Official website
* Oscar's Channel at யூடியூப் (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

;ஆராய்ச்சி
* 2007 Academy Awards Winners and History Filmsite
* Academy Awards, USA: 2008 ஐ. எம். டி. பி இணையத்தளம்

;செய்திகள்
* Oscars 2008 BBC News
* 80th Academy Awards Boston.com
* Academy Awards coverage CNN
* Oscars 2008 தி கார்டியன்

;பிற
* 

பகுப்பு:அகாதமி விருதுகள்
நரசிங் ராய்

**நரசிங் ராய்** (**Narsingh Rai**) மத்திய இந்தியாவின் கோண்டுவானா பிரதேசத்தை, 14-ஆம் நூற்றாண்டில் கோண்டு மக்களின் முதல் இராச்சியத்தை நிறுவி ஆண்டவர்.பெரிஷ்தா எனும் பாரசீக வரலாற்று அறிஞரின் கூற்றுப்படி, 1398-ஆம் ஆண்டு முதல் கோண்டுவானா பிரதேசத்தின் முதல் மன்னராக நரசிங் ராய் ஆட்சி செய்தார் என்றும், இவரை  மால்வா சுல்தான் ஹோஷங் ஷா கொன்றார் எனத் தனது வரலாற்று நூலில் குறித்துள்ளார்.

## மேற்கோள்கள்


பகுப்பு:இந்திய அரசர்கள்
செலிக்மேனைட்டு

**செலிக்மேனைட்டு** *(Seligmanite)* என்பது PbCuAsS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சுவிட்சர்லாந்து நாட்டின் தென்புறத்திலுள்ள கேண்டன் வலைசு மண்டலத்தின் லெங்கென்பேச்சு என்ற கட்டிடக் கற்கள் வெட்டியெடுக்கும் இடத்தில் இந்த அரிய கனிமம் கண்டறியப்பட்டது. பெரு நாட்டின் லிமா மண்டலத்தில் ராவுரா மாவட்டத்திலும், நமீபியா நாட்டின் ஒசிக்கோட்டோ மண்டலம் திசுமெப் நகரத்திலும், அமெரிக்காவின் நியூசெர்சியிலுள்ள சசெக்சு மாகாணத்தின் சிடெர்லிங்கு சுரங்கத்திலும் செலிக்மேனைட்டு கனிமம் கிடைக்கிறது.  

பன்னாட்டு கனிமவியல் சங்கம் செலிக்மேனைட்டு கனிமத்தை Seli> என்ற குறியீட்டால் அடையாளப்படுத்துகிறது.  

## மேற்கோள்கள்

பகுப்பு:ஈயக் கனிமங்கள்
பகுப்பு:தாமிரம்(I) கனிமங்கள்
பகுப்பு:ஆர்சனிக் கனிமங்கள்
பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
2020 இந்தோனேசியாவில் கொரோனாவைரசுத் தொற்று

**2020 இந்தோனேசியாவில் கொரோனாவைரசுத் தொற்று** 2 மார்ச் 2020 அன்று முதல் பரவத் தொடங்கியது. 9 ஏப்ரல் ஆம் தேதிக்குள் இந்தோனேசியாவின் அனைத்து மாகாணங்களுக்கும் இந்த கோவிட்-19 தொற்றுநோய் பரவியது.  ஜகார்த்தா, மேற்கு சாவா  மேற்கு சாவா மற்றும் கிழக்கு சாவா ஆகியவை மிகவும் பாதிக்கப்பட்டுள்ள மாகாணங்களாக ஆகும்.

இதுவரை, இந்தோனேசியாவில் 1,007 இறப்புகள் பதிவாகியுள்ளன, இது மற்ற தென்கிழக்கு ஆசிய நாடுகளை விட அதிகம். இதன் இறப்பு வீதமும் உலகிலேயே மிக உயர்ந்த ஒன்றாகும். அதிக விகிதத்திற்கான முக்கியக் காரணம் சோதனையின் பற்றாக்குறை என்று ஆராய்ச்சியாளர்கள் தெரிவிக்கின்றனர், இதன் விளைவாக பல சந்தர்ப்பங்கள் கண்டறியப்படாமல் போகின்றன.

## புள்ளிவிவரம்

## பின்னணி
12 சனவரி அன்று உலக சுகாதார அமைப்பு (WHO) சீனாவின் ஊகான், சீனாவிலிருந்து புதிய வகை **[[கொரோனாவைரசு]]** (*Coronavirus*) தொற்றுப்பரவுதாக அறிவித்தது.

கோவிட்-19 க்கான நோய்யினால் ஏற்ப்படும் இறப்பு விகிதம் சார்சுயை விட மிகக் குறைவாக உள்ளது. ஆனால் நோய்த்தொற்று மிக அதிகமாக பரவுகிறது.

## காலவரிசை
2 மார்ச் 2020 அன்று இந்தோனேசிய தலைவர் ஜோக்கோ விடோடோ நாட்டில் முதல் கொரோனா வைரசுத் தொற்று அறிவித்தார்.

### வரையறை
இந்தோனேசியா சுகாதாரத்துறை அமைச்சகம்  நோய்த்தொற்று மற்றும் சந்தேகத்திற்குரியவர்களை இரண்டு நிலைகளாக வகைப்படுத்தியது.

## தடுப்பு நடவடிக்கைகள்
alt=|thumb|மருத்துவமனைகள் மற்றும் தகவல்கள்
5 பிப்ரவரி 2020 அன்று முதல் சீனாவிலிருந்து வரும் அனைத்து விமானசேவைகளையும் இந்தோனேசியா தடைவிதித்தது. சீனர்களுக்கு அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.

### பிராந்திய அரசு
#### அவசரகால பகுதிகள்

* **ஜகார்த்தா** : 20 மார்ச் - 19 ஏப்ரல் 
* **டெபோக்** : 18 மார்ச் - 29 மே
* **யோக்ஜகார்த்தா** : 20 மார்ச் - 29 மே
* **போகர்** : வெளியிடப்படாத
* **கிழக்கு சாவா** : வெளியிடப்படாத
* **பான்டன்** : வெளியிடப்படாத
* **கிழக்கு கலிமந்தன்** : வெளியிடப்படாத
* **மேற்கு கலிமந்தன்** : வெளியிடப்படாத
* **மேற்கு சாவா** : 19 மார்ச் - 29 மே
* **பப்புவா** : 17 மார்ச் - 31 மார்ச் 
* **அச்சே** : 20 மார்ச் - 29 மே 
* **வடக்கு சுமத்திரா** : 31 மார்ச் - 29 மே 
* **தெற்கு கலிமந்தன்** : வெளியிடப்படாவில்லை  thumb|355x355px| பி.எஸ்.பி.பி.

#### ஜகார்த்தா

#### கிழக்கு சாவா
alt=|thumb|கிழக்கு சாவாவில் உறுதிபடுத்தப்பட்ட வரைபடம் 4 மே 2020.

## பயணம் மற்றும் வெளிநாட்டினர் வருகை கட்டுப்பாடுகள்
2 ஏப்ரல் 2020 அன்று இந்தோனேசியா வெளிநாட்டினர் வருவதை தடை செய்தது.

சீனா, தென் கொரியா, இத்தாலி, ஈரான், ஐக்கிய இராச்சியம், வத்திக்கான் நகரம், பிரான்ஸ், எசுப்பானியா, ஜெர்மனி, சுவிட்சர்லாந்து மற்றும் ஆஸ்திரேலியா ஆகிய நாடுகளில் இருந்து வரும் இந்தோனேசியர்கள் 14 நாட்கள் கட்டாய தனிமைப்படுத்தல் கட்டயமாக்கப்பட்டது .

மேலும் கீழ் வரும் விமானசேவைகளை நிறுத்தியது.

* கருடா இந்தோனேசியா
* சிட்டிலிங்
* லயன் ஏர்
* பாடிக் ஏர்
* இந்தோனேசியா ஏர்ஏசியா
* ஏர்ஏசியா
* எயர் ஏசியா எக்சு
* ஏர் சீனா
* பிரித்தானிய ஏர்வேஸ்
* கதே டிராகன்
* கதே பசிபிக்
* சிங்கப்பூர் வான்வழி
* சீனா ஈஸ்டர்ன் ஏர்லைன்ஸ்
* சீனா சதர்ன் ஏர்லைன்ஸ்
* எமிரேட்ஸ் எயர்லைன்
* எத்தியோப்பியன் ஏர்லைன்ஸ்
* மலேசியா எயர்லைன்சு
* சிறீலங்கன் விமானச் சேவை
* கத்தார் ஏர்வேஸ்

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:இந்தோனேசியா
ஜாஞ்சுகீர்

**ஜாஞ்சுகீர்** (**Janjgir**) இந்தியாவின் சத்தீஸ்கர் மாநிலத்தின் ஜாஞ்சுகீர்-சம்பா மாவட்டத்தின் நிர்வாகத் தலைமையிடமும், நகராட்சியும் ஆகும். 1998-இல் பிலாஸ்பூர் மாவட்டத்தின் பகுதிகளைக் கொன்டு ஜாஞ்சுகீர்-சம்பா மாவட்டம் உருவானது. ஜாஞ்சுகீர் தொடருந்து நிலையம் மாநிலத் தலைந்கர் ராய்ப்பூர் மற்றும் பிலாஸ்பூர் நகரங்களுடன்  இணைக்கிறது. தேசிய நெடுஞ்சாலை எண் 200 பிலாஸ்பூர் மற்றும் ராய்ப்பூர் போன்ற பெரிய நகரங்களுடன் இணைக்கிறது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 21  வார்டுகளும், 8,690 வீடுகளும் கொண்ட நய்லா ஜாஞ்சுகீர் நகரத்தின் மொத்த மக்கள்தொகை 40,561 ஆகும். அதில் ஆண்கள் 20,731  மற்றும் பெண்கள் 19,830   உள்ளனர். ஆறு வயதிற்குட்பட்ட குழந்தைகள்  5288  (13.04%)  ஆகவுள்ளனர். பாலின விகிதம் 1000 ஆண்களுக்கு, 957 பெண்கள் வீதம் உள்ளனர். சராசரி எழுத்தறிவு 86.10% ஆகவுள்ளது. மக்கள்தொகையில் இந்துக்கள் 94.59%, முஸ்லீம்கள் 3.52%, கிறித்தவர்கள் 1.45% மற்றும் பிறர் 0.42% ஆகவுள்ளனர்.

## இரயில் போக்குவரத்து
ஜாஞ்சுகீர் நைலா தொடருந்து நிலையம், ஜாஞ்சுகீர் மாவட்ட ஆட்சியர் அலுவலகத்திலிருந்து 6 கி.மீ. தொலைவில் உள்ளது. ஹவுரா-நாக்பூர்-மும்பை இருப்புப் பாதை பிரிவில் உள்ள ஜாஞ்சுகீர் நைலா தொடருந்து நிலையம், மும்பை, கொல்கத்தா, புனே, நாக்பூர்,  புரி, விசாகப்பட்டினம், டாடாநகர், ராய்ப்பூர், பிலாஸ்பூர் மற்றும் அகமதாபாத் நகரங்களுடன் இணைக்கிறது.
## மேற்கோள்கள்

## வெளி இணைப்புகள்
*Official district website

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:ஜாஞ்சுகீர்-சாம்பா மாவட்டம்
நாராயண்பூர்

**நாராயண்பூர்** (**Narayanpur**) இந்தியாவின் சத்தீஸ்கர் மாநிலத்தின் நாராயண்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். பஸ்தர் மாவட்டதின் பகுதிகளைக் கொண்டு நாராயண்பூர் மாவட்டம் 11 மே 2007-இல் நிறுவப்பட்டது. 
மாவோயிஸ்டு தீவிரவாதிகளால் பாதிக்கப்பட்ட சிவப்புத் தாழ்வாரப் பகுதிகளில் நாராயண்பூர் நகரமும் ஒன்றாகும். இங்குள்ள மலைவாழ் பழங்குடி மக்களின் குழந்தைகளுக்கு உண்டு உறைவிடப் பள்ளியை இராமகிருஷ்ணா மிஷின் 1985 முதல் நடத்துகிறது.

## மேற்கோள்கள்


பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:நாராயண்பூர் மாவட்டம்
புரோப்பலீன்

**புரோப்பலீன்** *(Propalene)* என்பது C4H2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பைசைக்ளோ [1.1.0]பியூட்டா-1,3-டையீன் என்ற பெயராலும் இச்சேர்மம் அழைக்கப்படுகிறது. இரண்டு இணைக்கப்பட்ட வளையபுரோப்பீன் வளையங்களால் இந்த பல்வளைய ஐதரோகார்பன் ஆக்கப்பட்டுள்ளது . இச்சேர்மத்தின் மூலக்கூறு ஓர் இணைகரமாக உருவாகும் கார்பன் கட்டமைப்புடன் கூடிய சமதளக் கட்டமைப்பில் உள்ளதாக கணக்கீட்டு ஆய்வுகள் தெரிவிக்கின்றன. இச்சமதளத்தில் குறுகிய மற்றும் நீண்ட கார்பன்-கார்பன் பிணைப்புகள் முற்றிலும் மாறிமாறி உள்ளன . 
## இவற்றையும் காண்க
* 1,3-ப்யூட்டா-டை-ஈன்
* எப்டலீன்
## மேற்கோள்கள்

பகுப்பு:வளைய புரோப்பீன்கள்
பகுப்பு:நீரகக்கரிமங்கள்
சைக்ளோபுரோப்-2-யீன் கார்பாக்சிலிக் அமிலம்

**சைக்ளோபுரோப்-2-யீன் கார்பாக்சிலிக் அமிலம்** *(Cycloprop-2-ene carboxylic acid)* என்பது C4H4O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் சீனா, சப்பான், தைவான் போன்ற நாடுகளில் காணப்படும் உருசுலா சப்னிகிரிகன்சு என்ற பூஞ்சை வகைகளில் காணப்படும் பூஞ்சை நஞ்சு ஆகும் .

உணவாக உட்கொள்ளும்போது இம் மூலக்கூறு ராபடோமயோலிசிசு எனப்படும் தசைச்செல் அழிப்பு நோயை ஏற்படுத்தும் என்று அறியப்படுகிறது .

சுண்டெலிக்கான இதன் உயிர்க் கொல்லும் அளவு ஒரு கிலோகிராமுக்கு 2.5 மில்லி கிராம் என்று மதிப்பிடப்பட்டுள்ளது. குருதி ஊன் நீரில் கிரியேட்டின் பாசுபோகினேசு என்ற நொதியின் செயல்பாடு அதிகரித்துக் காணப்படுவதைக் கொண்டு இதை அறியலாம். பலபடியாக்கல் வழியாக நிகழும் யீன் வினை இந்நஞ்சை நீக்கும் . 

3-(சைக்ளோபுரோப்-2-என்-1-ஆயில்)ஆக்சசோலிடினோன்  என்பது வழக்கத்திற்கு மாறான நிலைப்புத்தன்மை கொண்ட ஒரு வகை சைக்ளோபுரோப்-2-யீன் கார்பாக்சிலிக் அமிலமாகும். பாக்சு மற்றும் பலர் இதை தயாரித்தனர். டையீல்சு ஆல்டர் வினையில் பங்கேற்கும்போது இவை டையீனோபில்களாக உள்ளன . 

## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:வளைய புரோப்பீன்கள்
துந்தாசைட்டு

**துந்தாசைட்டு** *(Dundasite)* என்பது PbAl2[(OH)2CO3]2&nbsp;•&nbsp;H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் அரிய ஈயம் அலுமினியம் கார்பனேட்டு கனிமமாக இது வகைப்படுத்தப்படுகிறது. ஆத்திரேலியாவின் தாசுமேனியா மாநிலத்திலுள்ள துந்தாசு என்ற நகரத்தில் கிடைக்கின்ற காரணத்தால் கனிமத்திற்கு இப்பெயர் சூட்டப்பட்டது. துந்தாசைட்டு கனிமம் முதன் முதலில் அடிலெய்ட் நகரத்தில் ஒரு தனியுரிமை சுரங்கப் பகுதியில்  கண்டுபிடிக்கப்பட்டது. 1893 ஆம் ஆண்டு வில்லியம் பிரடெரிக் பெட்டர்டு கனிமத்தைப் பற்றி விவரித்தார். 

பன்னாட்டு கனிமவியல் சங்கம் துந்தாசைட்டு கனிமத்தை Dun என்ற குறியீட்டால் அடையாளப்படுத்துகிறது.

ஈயத் தாது படிவுகளின் ஆக்சிசனேற்றமடைந்த மண்டலத்தில் இரண்டாம் நிலை கனிமமாக துந்தாசைட்டு அரிதாகத் தோன்றுகிறது. பொதுவாக இக்கனிமம் குரோகோயிட்டு என்ற கனிமத்துடனும் மஞ்சள் செருசைட்டு கனிமத்துடனும் மிகுதியாக வளர்கிறது. செருசைட்டு, பிளாட்னெரைட்டு, அசுரைட்டு, மாலகைட்டு, பைரோமார்பைட்டு, மிமெடைட்டு, பியுதண்டைட்டு, தப்டைட்டு, குரோகோயிட்டு, கிப்சைட்டு, ஆலோபேன், லைமோனைட்டு போன்ற கனிமங்களுடன் சேர்ந்து துந்தாசைட்டு கிடைக்கிறது.

தாசுமேனியாவில் இதன் இருப்பிடத்தைத் தவிர நியூசிலாந்து, ஆத்திரேலியா, சீனா, பெல்சியம், செருமனி, பிரான்சு, கிரீசு, இங்கிலாந்து, அயர்லாந்து, இத்தாலி, ஆசுத்திரியா, செக் குடியரசு, நமீபியா மற்றும் அமெரிக்கா போன்ற நாடுகளிலும் இந்த கனிமம் கண்டுபிடிக்கப்பட்டுள்ளது. 

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஈயக் கனிமங்கள்
பகுப்பு:அலுமினியம் கனிமங்கள்
முத்து ஆறு (சீனா)

**முத்து ஆறு** (*Pearl River*)  சீன மொழியில் **ஜுஜியாங்** ( **சூ கியாங்** ) என்றும் அழைக்கப்படுகிறது, முன்னர் இது கேன்டன் ஆறு . இந்த ஆறு தெற்கு சீனாவின் மிகப்பெரிய ஆறு ஆகும். குவாங்டாெங்கின் சி ஆறு ("மேற்கு"), பெய் ஆறு ("வடக்கு") மற்றும் டோங் ஆறு ("கிழக்கு") நதிகளின் நீர்நிலைகளுக்கு "முத்து ஆறு" என்ற பெயர் பெரும்பாலும் பயன்படுத்தப்படுகிறது. இந்த ஆறுகள் அனைத்தும் முத்து ஆற்றின் துணை ஆறுகளாக கருதப்படுகிறது. ஏனெனில் அவை ஒரு பொதுவான ஆற்று முகத்துவாரங்களை கொண்டு முத்து ஆற்றுடன் பகிர்ந்து கொள்கின்றன. யாங்சி ஆறு மற்றும் மஞ்சள் ஆறுகளுக்கு அடுத்து, முத்து ஆறு சீனாவின் மூன்றாவது மிக நீளமான ஆறு ஆகும் . மற்றும் கொள்ளளவில் யாங்சிக்குப் பிறகு இரண்டாவது பெரியது . முத்து ஆற்று படுக்கை   ) லியாங்வாங்கின் ( குவாங்டாெங் மற்றும் குவாங்சி மாகாணங்கள்) பெரும்பான்மையையும், சீனாவில் யுன்னான், குய்சூ, ஹுனான் மற்றும் ஜியாங்சியின் சில பகுதிகளிலும் மற்றும் வியட்நாமின் வடகிழக்கு காவ் பாங் மற்றும் லாங் சான் மாகாணங்களின் வடக்கு பகுதிகளிலும் பாயும் ஆறு ஆகும். 
thumb| முத்து ஆறு மற்றும் கேன்டன் கோபுரம்

## முத்து ஆற்றின் கரையோர நகரங்கள்

* லியுசோங் 
* குயிலின் 
* டோங்குவான் 
* பொசன் 
* சூகாய் 
* பன்யு 
* சொங்சான் 
* குவாங்சோ 
* ஆங்காங் 
* மக்காவு 
* சென்சென் 
* வுங்சோ 
* ஜாவோகிங் 
* நானிங் 
* கைப்பிங் 
* பைஸ் 

## முத்து ஆற்றின் மேல் உள்ள பாலங்கள்

* குவாங்சோ பாலம் 
* ஹையின் பாலம் 
* ஹைஷு பாலம் 
* ஆங்காங்-சூகாய்-மக்காவு பாலம் 
* ஹுவானன் பாலம் 
* ஹுமன் முத்து நதி பாலம் 
* ஹெடோங் பாலம் 
* ஹுவாங்பு பாலம் 
* ஜியாங்வான் பாலம் 
* ஜீஃபாங் பாலம் 
* பஜோ பாலம் 
* ரென்மின் பாலம் 
* ஷிஜியாங் சுரங்கம் 
* ஜிங்குங் பாலம் 
* யஜிஷா பாலம் 

## மேலும் காண்க

* சீனாவில் உள்ள நதிகளின் பட்டியல் 
* சீனாவின் புவியியல் 
* சீனாவில் கப்பல் லிஃப்ட் 
* ஹாங்காங்கின் நதிகளின் பட்டியல் 
* முத்து நதி ஆதாரங்கள் 

## மேற்கோள்கள்

பகுப்பு:சீனாவில் உள்ள ஆறுகள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:ஆங்காங்
பகுப்பு:மக்காவ்
மாதனூர் அகமது அலி

**மாதனூர் அகமது அலி** *(Madanur Ahmed Ali)* என்பவர்  இந்தியாவின் சென்னையைச் சேர்ந்த இரைப்பைக் குடல் அறுவை சிகிச்சை  நிபுணர் ஆவார். அலி சென்னை மருத்துவக் கல்லூரியின் முன்னாள்  மாணவராவார். இவரது பல படைப்புகள் மதிப்பாய்வு செய்யப்பட்ட பத்திரிகைகளில் வெளியிடப்பட்டுள்ளன. இந்திய அரசு வழங்கும் நான்காவது உயர் குடிமகன் விருதான பத்மசிறீ விருது 2011 ஆம் ஆண்டில் அலிக்கு வழங்கப்பட்டது.
## மேற்கோள்கள்

## மேலும் வாசிக்க
* 

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய முஸ்லிம்கள்
பகுப்பு:தமிழ்நாட்டு மருத்துவர்கள்
-ஆபாத்

**-ஆபாத்** (*-abad*) என்பது மேற்கு, மத்திய, தெற்காசிய நகரங்கள் சிலவற்றின் பெயர்களின் பின்னொட்டாக வரும் பாரசீக மொழிச் சொல்லாகும். இதற்கு ** (), "உழுது பண்படுத்திய இடம்" (ஊர், நகரம், பிராந்தியம்) எனப் பொருள். ஊர்களின் பெயர்கள் பொதுவாக அவ்வூரின் நிறுவனர் அல்லது புரவலரின் பெயருடன் இணைக்கப்பட்டிருக்கும்.

இந்தியாவில் -*ஆபாது*கள் என்ற பின்னொட்டுகள் முகலாயர் போன்ற முசுலிம் ஆட்சியாளர்களின் காலத்தில் அவர்களின் பெயர்கள் இடங்களுக்கு சூட்டப்பட்டன.

ஈரானில் இப்பின்னொட்டு மிகவும் பொதுவானது, இங்கு பல்லாயிரக்கணக்கான -ஆபாதுகள் உள்ளன, இவற்றில் பெரும்பாலானவை சிறிய ஊர்கள். மார்க்காசி மாகாணத்தில் மட்டும் 44 ஒசைனாபாத், 31 அலியாபாத், 23 ஹஜ்ஜியாபாத், 22 அசனாபாத் என ஒரே பெயரில் பல ஊர்கள் உள்ளன.

## முக்கியமான -''ஆபாது''கள்

## இவற்றையும் பார்க்க
* -லாந்து
* -பூர்
* -தேஷ்
* -தானியா

## மேற்கோள்கள்

பகுப்பு:இடப்பெயர் ஆய்வு
பகுப்பு:பாரசீக மொழி
குளோர்பென்சைடு

**குளோர்பென்சைடு** *(Chlorbenside)* என்பது C13H10Cl2S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளோர்பாரசைடு, குளோர்சல்பாசைடு என்ற பெயர்களாலும் அழைக்கப்படும் இச்சேர்மம் ஒரு பூச்சிக்கொல்லியாகும். பூச்சிகளையும் உண்ணிகளையும் கொன்று அழிக்கும் மென்னுண்ணிக் கொல்லியாக குளோர்பென்சைடு பயன்படுத்தப்படுகிறது . 
## மேற்கோள்கள்

பகுப்பு:கரிம ஆலைடுகள்
பகுப்பு:குளோரோ அரீன்கள்
பகுப்பு:பூச்சிக்கொல்லிகள்
பகுப்பு:தயோயீத்தர்கள்
சிவசாகர்

**சிவசாகர்** (**Sivasagar**) இந்தியாவின்  அசாம் மாநில சிவசாகர் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.  மாநிலத் தலைநகரான கவுகாத்திக்கு வடகிழக்கே 360 கி.மீ. தொலைவில் சிவசாகர் நகரம் உள்ளது. இந்நகரத்தைச் சுற்றி தேஹிங் மழைக்காடும், பிரம்மபுத்திரா ஆறு மற்றும்  லோகித் ஆறும் கலக்கிறது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, சிவசாகர் நகரத்தின் மொத்த மக்கள்தொகை 50,781 ஆகும். அதில் 26,925 ஆண்கள்  மற்றும்  23,856  பெண்கள்  உள்ளனர். சராசரி எழுத்தறிவு 80.41% ஆகவுள்ளது.
## மேற்கோள்கள்

## வெளி இணைப்புகள்
*
*http://sivasagar.nic.in

பகுப்பு:அசாம் மாநிலத்திலுள்ள ஊர்களும் நகரங்களும்
*
போகதா அருவி

**போகதா அருவி** (Bogatha Water Falls) என்பது   தெலுங்கானா மாநிலத்தில்  முலுகு என்னும் நகரத்தில் உள்ள சீக்கு பள்ளி  ஓடையில் அமைந்த ஒரு அருவியாகும். இது பத்ராசலத்திலிருந்து 120 கிலோமீட்டர் தொலைவில் அமைந்துள்ளது . இந்த அருவி முலுகு என்னும் ஊரில் இருந்த 90 கிலோமீட்டர் தொலைவில் உள்ளது. அதேபோல வாரங்கலில் இருந்து 140 கிலோ மீட்டர் தொலைவிலும், ஐதராபாத்திலிருந்து 129 கிலோ மீட்டர் தொலைவிலும் உள்ளது . தேசிய நெடுஞ்சாலை 202 இல் புதிதாக கட்டமைக்கப்பட்ட பாலத்தால்,  ஹைதராபாத்துக்கும் அருவிக்குமான தொலைவு 440 கிலோ மீட்டரிலிருந்து 329 கிலோமீட்டராக குறைந்துள்ளது. இது தெலுங்கானா மாநிலத்தில் உள்ள இரண்டாவது மிகப்பெரிய அருவியாக கருதப்படுகிறது. 

## சுற்றுலா
இந்த அருவியில் எப்போதும் நீர் இருந்து கொண்டே இருந்தாலும், அருவியை ந கண்டுகளிக்க சரியான  சரியான காலம் ஜூன் மாதம் முதல் நவம்பர் மாதம்  வரையே. காரணம் என்னவென்றால் இக்காலகட்டத்தில் இந்த  அருவியில்   நீரின் பாய்ச்சல் மிக அதிகமாக இருக்கும்.  இதற்கு சரியான சாலை வசதி இல்லாததால் இங்கு வரும் சுற்றுலா பயணிகள் இம்மலை மீது சிறிது தூரம் ஏற வேண்டும்.

போகதா அருவி  “தெலுங்கானாவின் நயாகரா” என்று அழைக்கப்படுகிறது.

## மேற்கோள்கள்

பகுப்பு:தெலங்காணாவில் உள்ள அருவிகள்
பகுப்பு:கம்மம் மாவட்டம்
தூய்மையின்மை அச்சம்

**தூய்மையின்மை அச்சம்** அல்லது **மைசோபோபியா** (*Mysophobia*, அல்லது *verminophobia*, *germophobia*, *germaphobia*, *bacillophobia*, *bacteriophobia*) என்பது மாசு மற்றும் நுண்ணுயிரிகள் குறித்த அச்சக் கோளாறு ஆகும். 1879 ஆம் ஆண்டில் வில்லியம் ஏ. ஹம்மண்ட் என்பவரால் இந்த சொல் உருவாக்கப்பட்டது. ஒருவர் தனது கைகளை மீண்டும் மீண்டும் கழுவுவதாகக் காட்சிப்படுத்தப்பட்ட பெருவிருப்ப கட்டாய மனப்பிறழ்வு (OCD) ஒன்றை விளக்குவதற்கு அவர் இச்சொல்லைப் பயன்படுத்தினார். மைசோபோபியா என்ற சொல் மிக நீண்ட காலமாகக் கட்டாயமாகக் கை கழுவுதலுடன் தொடர்புடையது. அழுக்கு, அசுத்தம் ஆகியவற்றின் காரணமான அசாதாரண பயத்துடன் நேரடியாக தொடர்புடைய பெயர்களில் மோலிஸ்மோபோபியா (*molysmophobia*) அல்லது மோலிசோமோபோபியா (*molysomophobia*), ரைபோபோபியா (*rhypophobia*), ரூபோபோபியா (*rupophobia*) ஆகியவையும் அடங்கும். அதேசமயம் பேசிலோபோபியா (*bacillophobia*), மற்றும் பாக்டீரியோபோபியா (*bacteriophobia*) ஆகிய சொற்கள் பொதுவாக பாக்டீரியா மற்றும் நுண்ணுயிரிகள் குறித்த பயத்தைக் குறிக்கின்றன.

*மைசோபோபியா* என்ற சொல் பண்டைய கிரேக்க சொற்களான μύσος (மியூசோஸ்), "அசுத்தமானது" மற்றும் φόβος (போபோஸ்), "பயம்" ஆகியவற்றிலிருந்து உருவானது.

## அறிகுறிகள்
மைசோபோபியாவால் பாதிக்கப்படுபவர்கள் பொதுவாக பின்வரும் அறிகுறிகளை அதிகமாகக் காண்பிப்பார்கள்:

*அதிகப்படியான கை கழுவுதல்
*கிருமிகளின் அதிக இருப்பைக் கொண்டிருக்கும் இடங்களைத் தவிர்ப்பது
*உடல் தொடர்பு குறித்த பயம், குறிப்பாக அந்நியர்களுடன்
*தமது சூழலை சுத்தம் செய்வதற்கும் சுத்தப்படுத்துவதற்கும் அதிகப்படியான முயற்சி
*தனிப்பட்ட பொருட்களை மற்றவர்களுடன் பகிர மறுப்பது
*நோய்வாய்ப்படும் ஒரு பயம்

மைசோபோபியா தனிநபர்களின் அன்றாட வாழ்க்கையைப் பெரிதும் பாதிக்கிறது. கிருமிகளால் அதிகப்படியான தொற்றுகளுக்கு ஆளாகும்போது கடினமான சுவாசம், அதிகப்படியான வியர்வை, அதிகரித்த இதயத் துடிப்பு, திகில் நிலை போன்ற நோய் உணர்குறிகள் தீவிரத்தன்மையை ஏற்படுத்தும்.

## காரணிகள்
ஒரு நபர் கவலை, மனச்சோர்வு அல்லது அதிர்ச்சிகரமான சூழ்நிலை போன்ற மைசோபோபியாவை உருவாக்க பல அடிப்படைக் காரணிகள் உள்ளன. சுகாதாரம் பெரிதும் ஒருங்கிணைக்கப்பட்ட ஒரு கலாச்சாரத்தில் வளர்வது (கை சுத்திகரிப்பிகள், கழிப்பறை இருக்கை மூடிகள் மற்றும் மளிகை வண்டிகளுக்குப் பயன்படுத்தப்படும் நுண்ணுயிரித் தடுப்பித் துடைப்பான்கள் போன்ற பொதுவாகப் பயன்படுத்தப்படும் சமூகங்களில்), மைசோபோபியாவின் வளர்ச்சிக்கு ஒரு முக்கிய உந்து சக்தியாகவும் இருக்கலாம்.

## சமூகம்
மைசோபோபியாவால் பாதிக்கப்பட்ட சில பிரபலமான நபர்களில் நிக்கோலா தெஸ்லா, ஹோவார்ட் ஹியூஸ், சதாம் உசேன் ஆகியோர் அடங்குவர்.

## மேற்கோள்கள்

## வெளி இணைப்புகள்
*Mysophobia and the Ebola Virus

பகுப்பு:அச்சக் கோளாறு
வடக்கு லக்கீம்பூர்

**வடக்கு லக்கீம்பூர்** (**North Lakhimpur**) இந்தியாவின் அசாம் மாநிலத்தின் லக்கீம்பூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். மாநிலத் தலைநகரம் கவுகாத்திக்கு வடகிழக்கில் 394 கி.மீ. தொலைவில் வடக்கு லக்கீம்பூர் நகரம் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  14  வார்டுகளும், 13,993  வீடுகளும் கொண்ட நகரத்தின் மொத்த மக்கள்தொகை 59,814 ஆகும். அதில் 30,847 ஆண்கள்  மற்றும் 28,967 பெண்கள்  உள்ளனர்.  ஆறு வயதிற்குட்பட்ட குழந்தைகள்  6950 (11.62%)  ஆகவுள்ளனர். பாலின விகிதம் 1000 ஆண்களுக்கு, 939 பெண்கள் வீதம் உள்ளனர். சராசரி எழுத்தறிவு  85.67% ஆகவுள்ளது. மக்கள்தொகையில் இந்துக்கள் 68.12%, முஸ்லீம்கள் 30.65%, கிறித்தவர்கள் 0.57%  மற்றும் பிறர் 0.66%  ஆகவுள்ளனர்.

## போக்குவரத்து
லக்கீம்பூர் நகரம் அருணாச்சலப் பிரதேசத்தின் நுழைவாயில் என பெருமையாக அழைக்கப்படுகிறது.

### வானூர்தி நிலையம்
வடக்கு லக்கீம்பூர் நகரத்திற்கு 5 கி.மீ. தொலைவில் உள்ள லீலாபாரி வானூர்தி நிலையம, கொல்கத்தா, கவுகாத்தி நகரங்களை இணைக்கிறது.
### தொடருந்து நிலையம்
வடக்கு லக்கீம்பூரின் தொடருந்து நிலையம் நகரி பகுதியில் உள்ள்து. ராங்கியா இரயில்வே கோட்டத்தின், ராங்கியா-மூர்கோன்செலெக் இருப்புப் பாதை வழித்தடத்தில் அமைந்த லக்கீம்பூர் தொடருந்து நிலையம், கவுகாத்தி, பிஸ்வநாத், தின்சுகியா நகரங்களை இணைக்கிறது.

### சாலைகள்
தேசிய நெடுஞ்சாலை எண் 52 வடக்கு லக்கீம்பூர் வழியாகச் செல்கிறத்.

## தட்பவெப்பம்

## மேற்கோள்கள்

பகுப்பு:வடக்கு லக்கீம்பூர் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
கரீம்கஞ்சு

**கரீம்கஞ்ச்** (**Karimganj **) இந்தியாவின் அசாம் மாநிலத்தின் கரீம்கஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது வங்காளதேசத்தின் வடகிழக்கு எல்லைப்புறத்தில் அமைந்த  இந்திய ஊராகும். இது கடல் மட்டத்திலிருந்து 13 மீட்டர் உயரத்தில் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  27 வார்டுகளும், 12,234 வீடுகளும் கொண்ட கரீம்கஞ்ச் நகரத்தின் மொத்த மக்கள்தொகை 56,854 ஆகும். அதில் 28,473 ஆண்கள்  மற்றும் 28,381 பெண்கள்  உள்ளனர்.  ஆறு வயதிற்குட்பட்ட குழந்தைகள் 4946 (8.70%)  ஆகவுள்ளனர். பாலின விகிதம் 1000 ஆண்களுக்கு,  977 பெண்கள் வீதம் உள்ளனர். சராசரி எழுத்தறிவு  94.58% ஆகவுள்ளது. மக்கள்தொகையில் இந்துக்கள் 86.57%, முஸ்லீம்கள் 12.06%ன்ன் மற்றும் பிறர் 1.36% ஆகவுள்ளனர்.
## [[தொடருந்து நிலையம்]]
கரீம்கஞ்ச் தொடருந்து ஒரு வழிப்பாதையில், டீசல் இயந்திரத்தால் இயக்கப்படும் தொடருந்துகள் கொண்டது. கரீம்கஞ்ச் தொடருந்து நிலையத்திலிருந்து அகர்தலா, சில்சார், பாதர்பூர், துல்லப்செரா, மைசாசென் போன்ற நகரகளுக்கு பயணியர் வண்டிகள் மட்டுமே இயக்கப்படுகிறது. 

## மேற்கோள்கள்

## வெளி இணைப்புகள்
* Karimganj news 
பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:கரீம்கஞ்சு மாவட்டம்
கோல்பாரா

**கோல்பாரா** (**Goalpara**) இந்தியாவின் அசாம் மாநிலத்தில் உள்ள கோல்பாரா மாவட்டத்தின் நிர்வாகத் தலைமையிடமும், நகராட்சியும் ஆகும். இது அசாம் மாநிலத் தலைநகரான கவுகாத்திக்கு மேற்கே 134 கிலோ மீட்டர் தொலைவில் உள்ள்து.  

## புவியியல்
கோல்பாரா நகரம் பிரம்மபுத்திரா ஆற்றின் கரையில் அமைந்துள்ளது.இது கடல்மட்டத்திலிருந்து 114 அடி உயரத்தில் உள்ளது. கோல்பாரா நகரத்தைச் சுற்றிலும் ஹலுகண்டா மலைகள் உள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 19  வார்டுகளும், 11,617 வீடுகளும் கொண்ட கோல்பாரா நகரத்தின் மொத்த மக்கள்தொகை 53,430 ஆகும். அதில் 26,970 ஆண்கள்  மற்றும்  26,460 பெண்கள்  உள்ளனர்.  ஆறு வயதிற்குட்பட்ட குழந்தைகள் 6125  (11.46%) ஆகவுள்ளனர். பாலின விகிதம் 1000 ஆண்களுக்கு,  981 பெண்கள் வீதம் உள்ளனர். சராசரி எழுத்தறிவு  83.77%  ஆகவுள்ளது. மக்கள்தொகையில் இந்துக்கள் 44.99%, முஸ்லீம்கள் 53.65%, கிறித்தவர்கள் 0.83% மற்றும் பிறர்  0.53% ஆகவுள்ளனர். இந்நகரத்தில் வங்காளதேச முஸ்லீம்கள் மக்கள்தொகை பெரும்பான்மையாக உள்ளது.  

## தொடருந்து நிலையம்
கவுகாத்தி-கொல்கத்தா-தில்லி-சென்னை-மும்பை-பெங்களூரு-திருவனந்தபுரம் செல்லும் தொடருந்துகள், கோல்பாரா தொடருந்து நிலையம் வழியாகச் செல்கிறது. 

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பார்பேட்டா

**பார்பேட்டா (Barpeta)** இந்தியாவின் அசாம் மாநிலத்தில் உள்ள பார்பேட்டா மாவட்டத்தின் நிர்வாகத் தலைமையிடமும், நகராட்சியும் ஆகும். இது மாநிலத் தலைநகரான கவுகாத்தி நகரத்திற்கு வடமேற்கில் 90 கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 114 அடி உயரத்தில் அமைந்துள்ளது.

## புவியியல்
கடல் மட்டத்திலிருந்து 114 அடி உயரத்தில் உள்ள இந்நகரத்திற்கு அருகில் மானசு தேசியப் பூங்கா மற்றும் பிரம்மபுத்திரா ஆற்றின் மூன்று கிளை ஆறுகள் பாய்கிறது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 22 பகுதிகளும், 9,230 வீடுகளும் கொண்ட நகரத்தின் மொத்த மக்கள்தொகை 42,649 பேராகும். அதில் 21,241 ஆண்களும் மற்றும் 21,408 பெண்களும் உள்ளனர். ஆறு வயதிற்குட்பட்ட குழந்தைகள் 3673 (8.61%) ஆக உள்ளனர். பாலின விகிதம் 1000 ஆண்களுக்கு, 958 பெண்கள் வீதம் உள்ளனர். சராசரி எழுத்தறிவு 90.77% ஆகவுள்ளது. மக்கள்தொகையில் இந்துக்கள் 90.64%, முஸ்லீம்கள் 9.25% மற்றும் பிறர் 0.11%  ஆகவுள்ளனர்.

## தொடருந்துகள்
பார்பேட்டா தொடருந்து நிலையம், கவுகாத்தி, கொல்கத்தா, அகர்தலா, சென்னை, பெங்களூரு, ஐதராபாத் தில்லி, மும்பை, திருவனந்தபுரம், அகமதாபாத், ஜெய்ப்பூர் ஆகிய நகரங்களை இணைக்கிறது. 

## தட்பவெப்பம்

## மேற்கோள்கள்

## வெளி இணைப்புகள்
* Official District Website
* Barpeta's Job Site Voice Of Barpeta 
பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:பார்பேட்டா மாவட்டம்
அமெரிக்க திரைப்பட நிறுவனத்தின் 10 முதல் 10

***ஏ. எஃப். ஐ.யின் 10 முதல்  10*** என்கிற பட்டியல் 10 தலைசிறந்த அமெரிக்க ஐக்கிய நாட்டு திரைப்படங்களை 10 பாரம்பரிய திரைப்பட வகைகளுக்குள் பட்டியலிடுகிறது. அமெரிக்க திரைப்பட நிறுவனம் (ஏ. எஃப். ஐ.) வெளியிட்ட இந்த பட்டியல்கள் ஜூன் 17, 2008 ஆம் ஆண்டு சிபிஎஸ் தொலைக்காட்சியில் சிறப்பு தொலைக்காட்சி ஒளிபரப்பாக ஒளிபரப்பப்பட்டன.  இந்த சிறப்பில் பல்வேறு நடிகர்கள் மற்றும் இயக்குனர்கள் குறிப்பாக கிளின்ட் ஈஸ்ட்வுட், குவெண்டின் டேரண்டினோ, கிர்க் டக்ளஸ், ஹாரிசன் போர்ட், மார்ட்டின் ஸ்கோர்செசி, ஸ்டீவன் ஸ்பில்பேர்க், ஜோர்ச் லூகாஸ், ரோமன் போலான்ஸ்கி, மற்றும் ஜேன் ஃபோண்டா ஆகியோர் படங்களைப் பற்றிய தங்களது வியப்பு மற்றும் பாராட்டுகளையும்,  பட்டியலில் குறிப்பிடப்பட்ட படங்களுக்கு தங்கள் பங்களிப்பையும் பற்றி விவாதித்தனர்.

பட்டியலுக்கு பரிந்துரைக்கப்பட்ட மொத்தம் 500 திரைப்படங்களின் முழு பட்டியலானது அமெரிக்க திரைப்பட நிறுவனத்தின் இணையதளத்தில் கிடைக்கிறது.

அமெரிக்க திரைப்பட நிறுவனத்தின் சிறப்பு பட்டியல்களில் இன்றைய தினம் வரை கடைசியாக வெளி வந்த பட்டியல் இதுதான்.

## இயங்குபடம்
ஏ. எஃப். ஐ.யின் விளக்கப்படி இயங்குபடம் வகை திரைப்படங்கள் என்பவற்றின் படங்களானவை முதன்மையாக கணினி அல்லது கையால் உருவாக்கப்பட்டிருக்க வேண்டும் மற்றும் திரைப்படங்களின் கதாபாத்திரங்களுக்கு நடிகர்கள் குரல் கொடுத்திருக்க வேண்டும்.

## நீதியறை நாடகம்
ஏ. எஃப். ஐ.யின் வரையறையின் படி நீதியறை நாடக திரைப்படங்கள் என்பவை ஒரு திரைப்படத்தின் கதைச் சுருக்கத்தில் நீதி துறையானது முக்கிய பங்கை வகிப்பதை குறிக்கும்.

## காவியம்
ஏ. எஃப். ஐ.யின் வரையறைப்படி காவியம் என்பது கடந்தகாலத்தை திரைப்பட பாணியிலான கதை மூலம் கூறுவது ஆகும்.

## கற்பனை
ஏ. எஃப். ஐ.யின் வரையறைப்படி கற்பனை வகை என்பது கதாபாத்திரங்கள் கற்பனை சூழ்நிலைகளில் நடிப்பது அல்லது புவியின் இயல்பான விதிகளை மீறிய சூழ்நிலைகளில் நடிக்கும் திரைப்படங்களை குறிக்கும்.

## தாதா
ஏ. எஃப். ஐ.யின் வரையறைப்படி தாதாக்கள் பற்றிய திரைப்படங்கள் என்ற வகையானது அமைப்பு ரீதியான குற்றங்கள் அல்லது வித்தியாசமான குற்றவாளிகளை நவீன சூழ்நிலையில் காட்டுவது போன்றவற்றை மையமாக கொண்டது ஆகும்.

## மர்மம்
ஏ. எஃப். ஐ.யின் வரையறைப்படி மர்மம் என்ற வகையானது ஒரு குற்றத்தின் தீர்வை சுற்றி நிகழும் கதைக்களத்தை கொண்டிருக்கும் திரைப்படங்கள் ஆகும்.

## காதல் நகைச்சுவை
ஏ. எஃப். ஐ.யின் வரையறைப்படி காதல் நகைச்சுவை என்ற வகையானது காதலின் வளர்ச்சி நகைச்சுவையான சூழ்நிலைக்கு இட்டுச்செல்லும் படங்களை குறிப்பதாகும். 

## அறிபுனை
ஏ. எஃப். ஐ.யின் வரையறைப்படி அறிபுனை என்ற வகையானது அறிவியல் முன்னேற்றத்துடன் கற்பனை ஊகங்களையும் இணைத்து எடுக்கப்படும் திரைப்படங்கள் ஆகும்.

## விளையாட்டு
ஏ. எஃப். ஐ.யின் வரையறைப்படி விளையாட்டு என்ற வகை திரைப்படங்களானவை கதாநாயகர்கள் விளையாட்டு வீரர்களாக நடிக்கும் திரைப்படங்கள் ஆகும்.

## மேற்கு
ஏ. எஃப். ஐ.யின் வரையறைப்படி மேற்கத்திய வகை திரைப்படங்களானவை அமெரிக்க மேற்குப் பகுதியில் கதைக்களம் நகரும் வகையில் புத்துணர்ச்சி, போராட்டம் மற்றும் புதிய எல்லைகளின் மறைவு ஆகியவற்றை உள்ளடக்கியதாக இருக்க வேண்டும்.

## உசாத்துணை

## வெளி இணைப்புகள்
* AFI's 10 Top 10
* Official playlist on YouTube
*Filmsite

## பகுப்புகள்

பகுப்பு:அமெரிக்கத் திரைப்படத்துறை
போங்கைகாவொன்

**போங்கைகாவொன்** (**Bongaigaon**) () இந்தியாவின் அசாம் மாநிலத்தின் மேற்கில் அமைந்த போங்கைகாவொன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது அசாமின் பெரிய தொழில் மற்றும் வணிக மையமான போங்கைகாவொன் நகரத்தின் பகுதிகள் போங்கைகாவொன் மாவட்டம் மற்றும் சிராங் மாவட்டத்தில் அமைந்துள்ளது.
இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 25  வார்டுகளும், 15,219 வீடுகளும் கொண்ட போங்கைகாவொன் நகரத்தின் மொத்த மக்கள்தொகை  67,322 ஆகும். அதில்  32,921 ஆண்கள்  மற்றும்  32,921  பெண்கள்  உள்ளனர்.  ஆறு வயதிற்குட்பட்ட குழந்தைகள் 6594 (9.79%)  ஆகவுள்ளனர். பாலின விகிதம் 1000 ஆண்களுக்கு, 957 பெண்கள் வீதம் உள்ளனர். சராசரி எழுத்தறிவு 88.18% ஆகவுள்ளது. மக்கள்தொகையில் இந்துக்கள் 90.73%, முஸ்லீம்கள் 6.52, கிறித்தவர்கள் 0.83%, சமணர்கள் 1.19%, சீக்கியர்கள் 0.40% மற்றும் பிறர் 0.34 ஆகவுள்ளனர். 

## தொடருந்து நிலையம்

புது போங்கைகாவொன் தொடருந்து நிலையத்திலிருந்து கவுகாத்தி, அலிப்பூர்துவார், லாம்டிங், ரங்கியா மற்றும் சிலிகுரி நகரங்கள் இருப்புப் பாதை மூலம் இணைக்கப்பட்டுள்ளது. 

## தட்பவெப்பம்

## மேற்கோள்கள்

## வெளி இணைப்புகள்

* Bongaigaon District official govt. website
* 

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:பங்காய்காமோ மாவட்டம்
து. மூர்த்தி

**து. மூர்த்தி** (மறைவு : 24. அக்டோபர் 2016 ) என்பவர் தமிழ்நாட்டைச் சேர்ந்த கல்லூரிப் பேராராசிரியர், பெரியாரியலாளர், மாரக்சியலாளர், அம்பேத்கரியலாளர், பேச்சாளர், எழுத்தாளர் ஆவார். இவர் தமிழ், மலையாளம், ஆங்கிலம், இந்தி ஆகிய மொழிகளை நன்கு கற்றவர். இவர் இளந்தமிழன், கவிதாமண்டலம், சிந்தனையாளன், தினப்புரட்சி, தமிழர் கண்ணோட்டம் போன்ற இதழ்களில் எழுதிவந்துள்ளார்.

## பிறப்பும், கல்வியும்
மூர்த்தி தமிழ்நாட்டின், வேலூரில் துரைசாமி, அம்புஜம் இணையருக்கு மகானாக பிறந்தார். தனது பள்ளிப்படிப்பை வேலூரில் பயின்றார். புதுமுக வகுப்பை வேலூர் ஊரிசு கல்லூரியில் முடித்தார். பின்னர் சென்னை மாநிலக் கல்லூரியி்ல் (1968-1973) தமிழிலக்கியத்தில் இளங்கலை, முதுகலைப் படிப்புகளை முடித்தார். *தமிழ் மலையாளப் பொருச்சோற்கள் ஓர் ஆய்வு* என்ற தலைப்பில் ஆய்வு செய்து முனைவர் பட்டத்தைப் பெற்றார்.

## தொழில்
செந்தமிழ் சொற்பிறப்பியல் அகரமுதலித் திட்ட இயக்ககத்தில் தேவநேயப் பாவாணரிடம்  சிலகாலம் பணியாற்றினார். பின்னர் க்ரியா பதிப்பித்த *தற்கால தமிழகராதி* உருவாக்கத்தில் சிலகாலம் பணியாற்றினார். தஞ்சைத் தமிழ்ப் பல்கலைக்கழகத்தில் விரிவுரையாளராக பணியாற்றி இவர் தொழிலாளர்களுக்காக நடத்திய போராட்டத்தால் பணி இழந்தார். இதன்பின்னர் 1989 அக்டோபரில்  அலிகார் முசுலிம் பல்கலைக்கழகத்தில் விரிவுரையாளராக இணைந்து, பேராசிரியராக ஆகி, நவீன இந்திய மொழிகள் துறைத்தலைவராக உயர்ந்து பணியாற்றினார்.

## பொது வாழ்க்கை
மூர்த்தி தன் மாணவர் பருவத்தில் திராவிட இயக்கத்தில் ஈடுபாடு கொண்டவராக இருந்தவர். பின்னர் மார்கசிய இலெனினிய இயக்கத்தில் ஈடுபாடு கொண்டவராக இருந்தார். பொதுவுடமைச் சிந்தனைக்கு மக்களை ஈர்க்க தன் பேச்சாற்றலாலும், எழுத்தாற்றலாலும் பாடுபட்டார். மண்டலக் குழு அறிக்கையை நடைமுறைப்படுத்த வே. ஆனைமுத்து வட இந்தியப் பயணங்களை மேற்கொண்டபோது அவருக்கு உறுதுணையாக இருந்தார்.  வே. ஆனைமுத்து தலைமையில் மேற்கு உத்தரப் பிரதேசத்தில் 2000 ஆண்டு 31 மாவட்டங்களில் இட ஒதுக்கீட்டு பரப்புரையில் ஈடுபட்டபோது    பொதுக்கூட்டங்களில் மூர்த்தி இந்தியில் உரையாற்றி பரப்புரையில் ஈடுபட்டார். இவர் புற்றுநோயால் பாதிக்கபட்டு 24-10-2016 இல் அலிகாரில் மறைந்தார். பிறகு இவரது உடல் வேலூர் சி. எம். சி மருத்துவக் கல்லூரி மாணவர் ஆய்வுக்காக கொடையாக தரப்பட்டது.

## நூல்கள்
* இக்காலக் கவிதைகள் மரபும் புதுமையும்
* அச்சத்தினிற்னும் விடுதலை
* தனிமையில் தவிக்கும் குழந்தைகள்
* தமிழியல் புதிய தடங்கள் 
* கல்லறை நதி (சிறுகதைத் தொகுப்பு)
* கைவிட்டவர்களின் மனசாட்சிக் குரலாய் (கவிதைத் தொகுப்பு)  
* அரசியல் சமுதாய நிகழ்வுகள் 1989
* பெரியார் இன்றும் தேவை

## மேற்கோள்கள்

## உசாத்துணை நூல்
* சிந்தனையாளன் பொங்கல் மலர் 2017,  தோழர் து. மூர்த்தி, கட்டுரை எழுதியவர் மு. சுவாமிநாதன், வேலூர்

பகுப்பு:2016 இறப்புகள்
பகுப்பு:வேலூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:பெரியாரிய அறிஞர்கள்
பகுப்பு:தமிழ்ப் பொதுவுடமைவாதிகள்
மனிதனில் இணையவழி மென்டலியன் மரபுரிமை

**மனிதனில் இணையவழி மென்டலியன் மரபுரிமை** (*Online Mendelian Inheritance in Man*, **OMIM**) என்பது மனித மரபணுக்கள், மரபணுப் பிறழ்ச்சிகள், மற்றும் தோற்றவமைப்புக் கூறுகள் ஆகியன இணையவழியே தொடர்ச்சியாகப் புதுப்பிக்கப்படும் பட்டியல் ஆகும். இது மரபணு-தோற்றவமைப்புக் கூறுகளின் உறவில் ஒரு குறிப்பிட்ட கவனத்தைச் செலுத்துகிறது. 2019 சூன் 28 நிலவரப்படி, OMIM இணைய தளத்தில் உள்ள 25,000 இற்கும் அதிகமான உள்ளீடுகளில், கிட்டத்தட்ட 9,000 வரையானவை தோற்றவமைப்புகளைக் குறிக்கின்றன. ஏனையவை மரபணுக்களைக் குறிக்கின்றன. இவற்றில் பல அறியப்பட்ட தோற்றவமைப்புகளுடன் தொடர்புடையவை ஆகும்.

## பதிப்புகளும் வரலாறும்
OMIM என்பது முனைவர் விக்டர் ஏ. மெக்குசிக் என்பவரின் "மனிதனின் மென்டலியன் மரபுரிமை" (எம்ஐஎம்) என்பதன் இணையவழித் தொடர்ச்சியாகும், இது 1966-1998 காலப்பகுதியில் 12 பதிப்புகளில் வெளியிடப்பட்டது. இதன் முதல் பதிப்பில் உள்ள 1,486 உள்ளீடுகளில் கிட்டத்தட்ட அனைத்துத் தோற்றவமைப்புகளும் விவாதிக்கப்பட்டன.

MIM/OMIM யோன்சு ஹாப்கின்சு மருத்துவப் பல்கலைக்கழகப் பள்ளியினால் (JHUSOM) இல் தயாரிக்கப்பட்டு நிர்வகிக்கப்படுகிறது. ஹோவர்ட் ஹியூஸ் மருத்துவ நிறுவனத்தின் நிதி உதவியுடன் JHUSOM இல் உள்ள வெல்ச் மருத்துவ நூலகத்தின் வழிகாட்டுதலின் கீழ் 1987 ஆம் ஆண்டில் OMIM இணைய வழியில் கிடைத்தது. தேசிய உயிரித் தொழில்நுட்பத் தகவல் மையத்திலிருந்து கிடைத்த தகவல் மற்றும் நிதி உதவியுடன் 1995 முதல் 2010 வரை, OMIM உலகளாவிய வலையில் கிடைத்தது. தற்போதைய OMIM வலைத்தளம் (OMIM.org), JHUSOM இன் நிதியுதவியுடன் உருவாக்கப்பட்டு, ஜான்ஸ் ஹாப்கின்ஸ் பல்கலைக்கழகத்தால் தேசிய மனித மரபணு ஆய்வு நிறுவனத்தின் நிதி உதவியுடன் பராமரிக்கப்படுகிறது.

## பயன்பாடு
MIM/OMIM இன் உள்ளடக்கம் வெளியிடப்பட்ட சக மதிப்பாய்வு செய்யப்பட்ட உயிரிமருத்துவ இலக்கியங்களின் தேர்வு மற்றும் மதிப்பாய்வின் அடிப்படையில் அமைந்துள்ளது. ஜான்ஸ் ஹாப்கின்ஸ் பல்கலைக்கழகத்தின் மெக்குசிக்-நேத்தன்சு நாதன்ஸ் மரபு மருத்துவத்துக்கான கல்வி நிலையத்தின் வழிகாட்டுதலின் கீழ் அறிவியல் எழுத்தாளர்கள் மற்றும் ஆய்வாளர் குழு இதன் உள்ளடக்கத்தை புதுப்பிக்கிறது. OMIM பொதுமக்களுக்கு இலவசமாகக் கிடைத்தாலும், இது குறிப்பாக மரபணு கோளாறுகள் பற்றி அறிய விரும்பும் மருத்துவர்கள் மற்றும் பிற உடல்நலப் பாதுகாப்பு அறிஞர்கள், மரபியல் ஆய்வாளர்கள் மற்றும் அறிவியல் மற்றும் மருத்துத்துறை மாணவர்களால் பயன்படுத்த வடிவமைக்கப்பட்டுள்ளது.

மரபுவழி நிலைமைகளுக்குப் பொருத்தமான இலக்கியங்களைக் கண்டுபிடிப்பதற்கான ஒரு வளமாக இத்தரவுத்தளம் பயன்படுத்தப்படலாம். அத்துடன் மரபியல் நோய்களுக்கான ஒருங்கிணைந்த குறியீட்டை மருத்துவ இலக்கியங்களில் வழங்க இத்தரவுத்தளத்தின் எண்ணும் முறை பரவலாகப் பயன்படுத்தப்படுகிறது.

## இவற்றையும் பார்க்க
* மெண்டலின் விதிகள்

## மேற்கோள்கள்

## வெளி இணைப்புகள்

* OMIM home page

பகுப்பு:உயிரியத் தரவுத்தளங்கள்
கோலாப் அணைக்கட்டு

**கோலாப் அணை** (Kolab Dam) என்பது இந்தியாவின் ஒடிசாவின் கோராபுட் மாவட்டத்தில் உள்ள ஜெய்பூர் நகரத்திற்கு அருகில் அமைந்துள்ள ஒரு ஈர்ப்பு அணை ஆகும். கோதாவரி ஆற்றின் கிளை நதியான கோலாப் நதியின் நீரை இந்த அணை தேக்கி வைக்கிறது.

## பண்புகள்
இந்த கம்பீரமான நீர்த்தேக்கமானது, கோதாவரி ஆற்றின் துணை நதியான கோலாப் நதியில் கடல் மட்டத்திலிருந்து மேலே சுமார் 914.4 மீ (3,000 அடி) உயரத்தில் அமைந்திருக்கிறது. இந்த நீர்த்தேக்கமானது நீர்மின்சக்தி உற்பத்தித் திறனையும் கொண்டுள்ளது. கோலாப் அணையானது 646 மீ (2,119 அடி) நீளமும் மற்றும் 55மீ (180 அடி) உயரமும் கொண்டுள்ளது.

## வரலாறு
பிரித்தானிய ஆட்சியின் போது, மதராஸ் மாகாணத்தின் ஒரு பகுதியாக கோராபுட் மாவட்டம் இருந்த போது கோலாப் அணைக்கட்டிற்கான முதல் யோசனை உதித்தது. இந்திய விடுதலைக்குப் பிறகு, 1961 ஆம் ஆண்டில் ஒடிசா மாநில அரசாங்கத்தால் ஒரு ஆய்வு மேற்கொள்ளப்பட்டது. இறுதியாக, 1976 ஆம் ஆண்டில் ஒடிசா மாநில அரசாங்கத்தின் பல முன்மொழிவுகளுக்குப் பிறகு ஒன்றிய திட்ட ஆணையத்தால் ஒப்புதல் அளிக்கப்பட்டது. இத்திட்டமானது 1993ஆம் ஆண்டில் நிறைவடைந்தது.

## மேல் கோலாப் நீர்மின்சக்தித் திட்டம்
மையம்|thumb|400x400px| மேல் கோலாப் மின் நிலையம்
இந்த திட்டம் கோதாவரி நதியின் துணை நதியான கோலாப் நதியின் நீர் திறனைப் பயன்படுத்துகிறது. இந்த திட்டத்திற்கு 832.2 மில்லியன் யூனிட் உற்பத்தியுடன் 95 மெகாவாட்  மின்சாரம் உற்பத்தி செய்யும் திறனைப் பெற்றுள்ளது. மேலும், ஜெய்பூர் துணை நிலையத்தில் பல்நிலைய மின் தொடர் இணைப்பு பங்கீட்டிற்கு மின்சாரம் விநியோகிக்கப்படுகிறது.

## சுற்றுலா
கோலாப் அணை ஒடிசாவின் மிக அழகான இயற்கை இயற்கை ஈர்ப்பாக அடையாளம் காணப்பட்டுள்ளது. அணைக்கு அருகில் கட்டப்பட்ட கோலாப் பூங்கா என்ற தாவரவியல் பூங்காவில் சுமார் 200 வகையான பூச்செடிகள் உள்ளன. கடல் மட்டத்திலிருந்து சுமார் 914.4 மீ (3,000 அடி) உயரத்தில் அமைந்துள்ள கோலாப் மின் உற்பத்தி நிலையம் இந்த இடத்தை இன்னும் அழகாக ஆக்குகிறது. ஒவ்வொரு ஆண்டும் வார இறுதி சுற்றுலா மற்றும் படகு சவாரி செய்ய ஆயிரக்கணக்கான சுற்றுலா பயணிகள் இந்த இடத்திற்கு ஈர்க்கப்படுகிறார்கள். 
படிமம்:Kolab Dam & Garden.jpg|
படிமம்:Kolab dam - panoramio.jpg|
படிமம்:Kolab dam - panoramio (2).jpg|


## பரந்த காட்சிகள்
மையம்|thumb|800x800px| ஏப்ரல் 2007 இல் கோலாப் அணை
மையம்|thumb|800x800px| ஜூன் 2011 இல் கோலாப் அணை

## குறிப்புகள்

## [புற இணைப்புகள்
* Upper Kolab Dam - Water Resources Information System of India

பகுப்பு:ஒடிசாவில் உள்ள அணைகள்
பகுப்பு:கோராபுட் மாவட்டம்
பகுப்பு:Coordinates on Wikidata
அமோனியம் சோடியம் பாசுபேட்டு

**அமோனியம் சோடியம் பாசுபேட்டு** *(Microcosmic salt)* என்பது Na(NH4)HPO4   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மைக்ரோகாசுமிக் உப்பு என்ற பெயராலும் அழைக்கப்படும் இச்சேர்மம் சிறுநீரில் கிடைக்கிறது. சிறுநீர் படிகங்களுடன் ஆல்ககாலைச் சேர்த்து யூரியாவைப் பிரித்தெடுத்த பின்னர் எஞ்சியிருக்கும் கசடில் அமோனியம் சோடியம் பாசுபேட்டு எஞ்சியிருக்கிறது. சிடெர்கோரைட்டு என்ற கனிம வடிவில் இம்மைக்ரோகாசுமிக் உப்பு காணப்படுகிறது. 

என்னிக் பிராண்ட் என்பவர் சிறுநீரில் இருந்து தங்கத்தை எடுக்க முயன்றபோது இந்த உப்பிலிருந்து தூய்மையான பாசுபரசின் முதல் பிரித்தெடுத்தல் நிகழ்ந்தது.

ஆய்வகத்தில் மேற்கொள்ளப்படும் மைக்ரோகாசுமிக் உப்பு மணி சோதனையில் மைக்ரோ காசுமிக் உப்பு ஓர் அத்தியாவசிய மூலப்பொருளாகப் பயன்படுத்தப்படுகிறது. இச்சோதனையில் உலோக இயங்குறுப்புகள் அடையாளம் காணப்படுகின்றன. வெப்பம் அல்லது குளிர்ச்சியான நிபந்தனைகளில் ஆக்சிசனேற்ற அல்லது ஒடுக்க சுவாலைகளில் அவை உருவாக்கும் நிறங்களை அடிப்படையாகக் கொண்டு இச்சோதனை மேற்கொள்ளப்படுகிறது. 

மைக்ரோகாசுமிக் உப்புகள் நான்கு நீரேற்றுகளை உருவாக்குகின்றன. 
   
## மேற்கோள்கள்

பகுப்பு:சோடியம் சேர்மங்கள்
பகுப்பு:அமோனியம் சேர்மங்கள்
பகுப்பு:பாசுபேட்டுகள்
பினோச்சியோ (1940 திரைப்படம்)

**பினோச்சியோ** (*Pinocchio*) என்பது 1940 ஆம் ஆண்டு வால்ட் டிஸ்னி தயாரிப்பு நிறுவனத்தால் தயாரிக்கப்பட்டு ஆர் கே ஒ ரேடியோ பிக்சர்சால் வெளியிடப்பட்ட ஒரு இயங்குபட இசை கற்பனை திரைப்படமாகும். இது கார்லோ கோலோடி எழுதிய இத்தாலிய குழந்தைகள் புதினமான தி அட்வென்சர்ஸ் ஆப் பினோச்சியோவை அடிப்படையாகக் கொண்டதாகும். டிஸ்னி நிறுவனம் தயாரித்த இரண்டாவது இயங்குபட திரைப்படம் இதுவாகும். தங்களது முதல் படமான ஸ்நோ வைட் அண்ட் த செவன் ட்வார்ப்ஸின் வெற்றிக்குப் பிறகு இதனை டிஸ்னி நிறுவனம் தயாரித்தது.

## உசாத்துணை

பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1940 திரைப்படங்கள்
செரெக்

**செரெக்** (*Shrek*) என்பது 2001 ஆம் ஆண்டு வெளிவந்த கணினி மூலம் தயாரிக்கப்பட்ட அமெரிக்க நகைச்சுவைை இயங்குபடம் ஆகும். இது 1990 ஆம் ஆண்டு வில்லியம் ஸ்டெயிக் எழுதிய கற்பனை தேவதை கதை படப் புத்தகமான செரெக்கை அடிப்படையாகக் கொண்டு  எடுக்கப்பட்டதாகும். இந்தத் திரைப்படத்தை அறிமுக இயக்குனர்களான ஆன்ட்ரூ ஆடம்சன் மற்றும் விக்கி ஜென்சன் ஆகியோர் இயக்கினர். இந்த திரைப்படத்தில் மைக் மையர்ஸ், எடி மர்பி, கேமரூன் டயஸ் மற்றும் ஜான் லித்கோ ஆகியோர் முதன்மைை கதாபாத்திரங்களுக்கு குரல் கொடுத்திருந்தனர். இந்தக்கதையில் செரெக் (மையர்ஸ்) என்று அழைக்கப்பட்ட ஒரு ஓகர் தனது சதுப்பு நிலமானது மன்னனாக ஆசைப்படும் ஊழல்வாதி பிரபு பர்குவாத்தால் (லித்கோ) துரத்தப்பட்ட விசித்திர கதாபாத்திர உயிரினங்களால் ஆக்கிரமிக்கப்படுவதை காண்கிறது. பர்குவாத் திருமணம் செய்ய  ஆசைப்படும் இளவரசி பியோனாவை (டயஸ்) காப்பாற்றிக் கொண்டு வருவதன் மூலம்  தன்னுடைய சதுப்பு நிலத்தை  திரும்பப்பெறும் ஒரு ஒப்பந்தத்தை பர்குவாத்துடன் செரெக் ஏற்படுத்திக் கொள்கிறது. ஒரு கழுதையின் உதவியுடன் செரெக் தனது பயணத்தை தொடங்குகிறது. ஆனால் செரெக்கின் வாழ்க்கையை மாற்றக்கூடிய ஒரு ரகசியத்தை கொண்டுள்ள இளவரசியுடன் செரெக் சீக்கிரமே காதல் கொள்கிறது.

## உசாத்துணை

பகுப்பு:ஆங்கிலத் திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:2001 திரைப்படங்கள்
மனு பரேக்

**மனு பரேக் (Manu Parekh )**  இவர் ஓர் இந்திய ஓவியர் ஆவார். வாரணாசி நகரத்தில் பல ஓவியங்களுக்கு பெயர் பெற்றவர். இரவீந்திரநாத் தாகூர் மற்றும் ராம் கிங்கர் பைஜ் ஆகியோரால் தாம் ஈர்க்கப்பட்டுள்ளதாகக் கூறப்படும் பரேக், 1982 லலித் கலா அகாதமி விருதைப் பெற்றவர். 1991ஆம் ஆண்டில் இந்திய அரசு இவருக்கு இந்தியாவின் நான்காவது மிக உயர்ந்த குடிமை விருதான பத்மசிறீ விருதினை வழங்கியது.

## சுயசரிதை
பரேக் 1939ஆம் ஆண்டில் இந்திய மாநிலமான குசராத்தில் அகமதாபாத்தில் பிறந்தார்  1962இல் மும்பையின் சர் ஜாம்செட்ஜி ஜீஜிபாய் கலைப்பள்ளியில் கலையில் இளங்கலை பட்டம் பெற்றார். அங்கு முகுந்த் ஷிராப்பின் கீழ் பயிற்சி பெறும் வாய்ப்பும் கிடைத்தது. பின்னர் இவர் தேசிய நாடகப் பள்ளியிலும் சிறிது காலம் குறுகியகாலப் பயிற்சி பெற்றார். நாடக அரங்கங்களில் தனது வாழ்க்கையைத் தொடங்கிய இவர், ஒரு வருடம் நடிகராகவும் மேடை வடிவமைப்பாளராகவும் பணியாற்றினார். 1963ஆம் ஆண்டில் மும்பையின் பூபுல் செயக்கரின்  நெசவு அருங்காட்சியத்தில் கலை வடிவமைப்பாளராக சேர்ந்தார். அங்கு இவர் இரண்டு ஆண்டுகள் தங்கியிருந்தார். இவர் 1965ஆம் ஆண்டில் கொல்கத்தாவுக்கு தனது தளத்தை மாற்றினார். 1974இல் புதுதில்லிக்குச் சென்று, கைவினைப் பொருட்கள் மற்றும் கைத்தறி ஏற்றுமதி நிறுவனத்தின் வடிவமைப்பு ஆலோசகராக சேர்ந்தார். இவர் ஒரு சுயாதீனக் கலைஞராக தனது வாழ்க்கையைத் தொடர பின்னர் நிறுவனத்தை விட்டு வெளியேறினார்.

பரேக் பல குழு கண்காட்சிகளில் பங்கேற்றினார். அவற்றுள் 1982 இல் தேசிய நவீன கலைக்கூடத்தில் நடைபெற்ற நவீன ஓவிய கண்காட்சி, அதே ஆண்டு வாஷிங்டன் டி.சி.யின் சிமித்சோனிய நிறுவனத்தில் நடைபெற்ற ஹிர்ஷோம் மியூஸ் கண்காட்சி மற்றும் ஏழு கலைஞர்கள் எனும் பயணக் கண்காட்சி ஆகியவை குறிப்பிடத்தக்கவை.

இத்தாலி மற்றும் டென்மார்க்கில் நடைபெற்ற *[[மதுபானி ஓவியப் பாணி|மதுபானி ஓவியக்]]* கண்காட்சியிலும் 1987 இல் ஸ்டாக்ஹோமில் நடந்த இந்திய விழாவில் தற்கால இந்திய ஓவியம் கண்காட்சியிலும் ஆணையராகப் பணியாற்றியுள்ளார். 1971ஆம் ஆண்டின் பிர்லா கலை மற்றும் கலாச்சார அகாடமியின் விருதுக்குப் பிறகு, இவர் அகில இந்திய நுண்கலை மற்றும் கைவினை சங்கம் விருதையும் 1972இல் இந்தியக் குடியரசுத்தலைவரின் வெள்ளி தகட்டையும் பெற்றார். அகில இந்திய நுண்கலை மற்றும் கைவினை சங்க விருது 1974ஆம் ஆண்டில் மீண்டும் இவருக்கு அளிக்கப்பட்டது. 1982 இல், லலித் கலா அகாடமியிடமிருந்து தேசிய கலை விருதைப் பெற்றார். கொல்கத்தாவின் பிர்லா கலை மற்றும் கலாச்சார அகாதமி 1991இல் வரை மீண்டும் கௌரவித்தது. மேலும் அதே ஆண்டு இந்திய அரசு பத்மசிறீ விருது வழங்கி கௌரவித்தது.

பரேக் பிரபல சமகால கலைஞரான மாதவி என்பவரை மணந்தார். இந்த இணை புதுதில்லியில் 1987 முதல் வாழ்ந்து வருகிறது. 

## மேலும் காண்க
* அகில இந்திய கவின் கலைகள் மற்றும் கைவினைச் சங்கம்

## குறிப்புகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1939 பிறப்புகள்
பகுப்பு:பத்மசிறீ விருது பெற்ற கலைத் துறையினர்
மோனோ சோடியம் செனேட்டு

**மோனோ சோடியம் செனேட்டு** *(Monosodium xenate )* என்பது NaHXeO4•1.5H2O
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனிக் அமிலத்தின் சோடியம் உப்பான இச்சேர்மம் ஒரு வலிமையான ஆக்சிசனேற்றியாகும். அதிவினைத்திறன் கொண்ட செனான் சேர்மமாகவும் இது கருதப்படுகிறது. அதிக கார நிபந்தனைகளில் செனேட்டு விகிதச்சிதைவு அடைவதால் இருகாரசெனேட்டுகள் இருப்பதாக அறியப்படவில்லை.
 
## தயாரிப்பு

3 மோல் செனான் டெட்ராபுளோரைடுடன் 4 மோல் சோடியம் ஐதராக்சைடும் நீரும் சேர்த்து வினைபுரியச் செய்தால் மோனோ சோடியம் செனேட்டு உருவாகிறது. 

:3 XeF4 + 4 H2O + 4 NaOH →  Xe + 2 NaHO4Xe + 12 HF

செனான் டிரையாக்சைடு மற்றும் சோடியம் ஐதராக்சைடு கரைசல்களைச் சேர்த்து தொடர்ந்து திரவ நைட்ரசன் வெப்பநிலைக்கு உறைவித்து நீர்நீக்கம் செய்தும் மோனோ சோடியம் செனேட்டு தயாரிக்கப்படுகிறது.  
  
## பண்புகள்

தூய்மையான நிலையில் 160 பாகை செல்சியசு வெப்பநிலைக்கு சூடுபடுத்தும்போது மோனோ சோடியம் செனேட்டு நிலைப்புத்தன்மையுடன் காணப்படுகிறது. இருப்பினும் ஒரு அதிர்ச்சியின் காரணமாக அல்லது XeO3 உடன் சேர்க்கப்படும்போது வெப்பக்குறைவு தோன்றினால் வெடிக்கக்கூடும். இச்சேர்மம் சிறிதளவு நச்சுத்தன்மை கொண்டதாகும். சுண்டெலிக்கான இதன் உயிர்க் கொல்லும் அளவு அதன் உடல் எடையில் 15 மற்றும் 30 மி.கி/கி.கி ஆகும். செனேட்டு உடம்பை விட்டு வெகுவிரைவாக நீங்குகிறது. சிதைவு மற்றும் மூச்சுவிடுதல் காரணமாக சுண்டெலியின் இரத்தத்தில் செனேட்டின் அளவு 20 நொடிகளில் பாதியாகக் குறைகிறது. வயிற்றறையில் செனேட்டின் அரை ஆயுள் காலம் 6 நிமிடங்களாக நீட்டிக்கப்படுகிறது.  
  
## மேற்கோள்கள்

பகுப்பு:செனான்(VI) சேர்மங்கள்
பகுப்பு:ஆக்சிசனேற்றிகள்
பகுப்பு:சோடியம் சேர்மங்கள்